stanford-oval/wikipedia huggingface dataset:
Britannian Grand Prix 2021
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 52 | 1:58.23,284 | 2 | 25 |
| 2. | 16 |  Charles Leclerc | Ferrari | 52 | +3,871 | 4 | 18 |
| 3. | 77 |  Valtteri Bottas | Mercedes | 52 | +11,125 | 3 | 15 |
| 4. | 4 |  Lando Norris | McLaren-Mercedes | 52 | +28,573 | 5 | 12 |
| 5. | 3 |  Daniel Ricciardo | McLaren-Mercedes | 52 | +42,624 | 6 | 10 |
| 6. | 55 |  Carlos Sainz | Ferrari | 52 | +43,454 | 10 | 8 |
| 7. | 14 |  Fernando Alonso | Alpine-Renault | 52 | +1.12,093 | 7 | 6 |
| 8. | 18 |  Lance Stroll | Aston Martin-Mercedes | 52 | +1.14,289 | 14 | 4 |
| 9. | 31 |  Esteban Ocon | Alpine-Renault | 52 | +1.16,162 | 9 | 2 |
| 10. | 22 |  Yuki Tsunoda | AlphaTauri-Honda | 52 | +1.22,065 | 16 | 1 |
| 11. | 10 |  Pierre Gasly | AlphaTauri-Honda | 52 | +1.25,327 | 11 |  |
| 12. | 63 |  George Russell | Williams-Mercedes | 51 | +1 kierros | 12 |  |
| 13. | 99 |  Antonio Giovinazzi | Alfa Romeo Racing-Ferrari | 51 | +1 kierros | 15 |  |
| 14. | 6 |  Nicholas Latifi | Williams-Mercedes | 51 | +1 kierros | 17 |  |
| 15. | 7 |  Kimi Räikkönen | Alfa Romeo Racing-Ferrari | 51 | +1 kierros | 13 |  |
| 16. | 11 |  Sergio Pérez | Red Bull Racing-Honda | 51 | +1 kierros | Varikko |  |
| 17. | 9 |  Nikita Mazepin | Haas-Ferrari | 51 | +1 kierros | 19 |  |
| 18. | 47 |  Mick Schumacher | Haas-Ferrari | 51 | +1 kierros | 18 |  |
| Kesk. | 5 |  Sebastian Vettel | Aston Martin-Mercedes | 40 | Ylikuumeneminen | 8 |  |
| Kesk. | 33 |  Max Verstappen | Red Bull Racing-Honda | 0 | Kolari (Hamilton) | 1 |  |
Nopein kierros: Sergio Pérez (Red Bull Racing-Honda) 1.28,617 (kierroksella 50).
Lähteet:
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Osakilpailu ajettiin koronavirusrajoituksista huolimatta hallinnon erityisluvalla täysille katsomoille.
McLarenin päällikkö Zak Brown joutui jättämään kilpailun väliin sairastuttuaan koronavirukseen.
Kilpailuviikonlopun aikana FIA ilmoitti, että se alkaa jakaa diplomeja sekä työharjoittelupaikkoja inkluusioperiaatetta koskeville vähemmistöille.
Kilpailuviikonlopun aikana julkaistiin myös kaudella 2022 käytettävän auton esittelykappale.
Formula 1 -sarjan ensimmäinen sprinttikilpailu järjestettiin osakilpailuviikonlopun aikana.
Lando Norris ja George Russell ajoivat osakilpailussa erikoisteemaisilla kypärillä, joista Norrisin kypärä oli kunnianosoitus kansalliselle sairaanhoitojärjestelmälle ja Russellin kypärään oli maalattu Lontoon kuuluisimmista maamerkeistä parlamenttitalo sekä Tower Bridge.
Kilpailuviikonlopun televisiointi järjestettiin ensimmäistä kertaa kestävän kehityksen periaatteita painottavalla tuotantotavalla, kun rata- ja televisiotuotantohenkilökunnan kulkuneuvoja korvattiin hybridimalleilla ja hiilijalanjälkeä pienennettiin vähemmän saastuttavilla energianlähteillä.
Laguerren polynomi

Kuusi ensimmäistä Laguerren polynomia.
Laguerren polynomit ovat muotoa
missä  \alpha >-1,n=0,1,..., olevat polynomit. Niiden kokoelma  (L_{n}^{(\alpha )}(t))_{n=0}^{\infty } on avaruuden  L^{2}(\mathbb {R} _{+},te^{-t}) ortonormaali kanta.
Kirjallisuutta

Jalava, Väinö: Johdatus funktionaalianalyysiin.  (opintomoniste 95)  Tampere:  TTKK, 1983.  ISBN 951-720-831-6.
Lardal

Lardal on entinen Norjan kunta Vestfoldin läänin sisämaassa. Se liitettiin Larvikin kuntaan vuonna 2018.
Sen rajanaapureita olivat pohjoisessa Kongsberg ja Hof, idässä Re ja Andebu, etelässä Larvik ja lännessä Siljan. Kunnan hallinnollinen keskus oli Svarstadissa, joka oli myös kunnan ainut taajama. Tammikuussa 2013 tehdyn väestönlaskennan mukaan Lardalin kunnassa oli 2 435 asukasta.
Kunnan alueen läpi virtaa pohjoisesta etelään Numedalslågen-joki, joka on tunnettu hyvänä lohijokena.[lähde? ] Korkein kohta on Vindfjell Telemarkin rajalla, 622 metriä merenpinnasta.[lähde? ] Kunnan läpi kulkevat tiet 32 ja 40.
Vaakuna

Kunnan vaakunassa oli punaisella pohjalla kultainen huldra.
Aiheesta muualla

Kuvia tai muita tiedostoja aiheesta Lardal Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Kuiva kangas

Jäkälätyypin kangasta Hailuodossa.
Kuiva kangasmetsä on yksi Suomen metsätyyppioppiin kuuluva metsien kasvupaikkapäätyyppi. Merkittävin kuiva kangastyyppi on kanervatyyppi (Calluna-tyyppi, CT). Siihen kuuluu kolme prosenttia Etelä-Suomen metsämaasta.
Kuivilla kankailla parhaiten menestyvä puulaji on mänty. Niillä voi kasvaa myös kuusia ja useita lehtipuitakin, mutta ne jäävät siellä maaperän karuuden vuoksi yleensä pienikokoisemmiksi.
Pohjoisempana Pohjanmaan ja Kainuun leveysasteilla oleva kuivan kankaan kasvupaikkatyyppi on variksenmarja-kanervatyyppi (Empetrum-Calluna-tyyppi, ECT), jonka puusto on samankaltainen kuin kanervatyyppiin kuuluvan metsän.
Peräpohjolassa esiintyy kolmas kuivan kankaan tyyppi, varpu-jäkälä-tyyppi (Ericaceae-Cladina-tyyppi, ErCIT). Varpu-jäkälätyyppiin kuuluu 10 prosenttia Suomen pohjoisosan metsistä.
Koko maassa myös karukkokankaaksi kutsuttuun kuivan kankaan päätyyppiin kuuluva jäkälätyyppi (Cladinatyyppi, CIT) on samankaltainen kaikkialla Suomessa. Sille on tyypillistä miltei yhtenäinen poronjäkäläkerros.
Konkurssi Records

Konkurssi Records on helsinkiläinen indie-levy-yhtiö. Yhtiön perustivat vuonna 2011 Jaana Karila ja J Salonen.   Vuodesta 2012 lähtien Karila on hallinnoinut yrityksen liiketoimintaa yksin.
Konkurssi Recordsin julkaisema The Irrationals -yhtyeen albumi Hold Your Horses voitti Funky Awardsin Vuoden Levy -palkinnon vuonna 2011.
Vuonna 2012 ilmestyneen, kaikkien aikojen viimeisen City-lehden kanteen kuvattiin Konkurssi Recordsin artisti, MIAU-yhtye.
Vuonna 2013 Konkurssi Recordsin kiinnitys MIAU osallistui Uuden Musiikin Kilpailuun, jossa kilpailtiin pääsystä vuoden 2014 Eurovision laulukilpailuun Kööpenhaminassa. Yhtye sijoittui lopputuloksissa kolmanneksi.
Artistit

MIAU
Color Dolor
Johannes Raitjoki
The Irrationals
Rinaldi Luhtala Jazz Project
Kaarina Salonen Band
Konkurssi Recordsin julkaisut > Singlet

The Irrationals: Worthy Girl (2011)
The Irrationals: My Baby (2011)
MIAU: Nightwalkers (2012)
The Irrationals: Years Rollin' (2012)
Color Dolor: What Is Left? (2013)
MIAU: Pet Sematary (2013)
Color Dolor: Ones in the Woods (Single edit) (2013)
MIAU: Yes Means No (2013)
MIAU: God/Drug (2014)
Johannes Raitjoki: Ohikiitävä elämä (2014)
MIAU: Enemies (2014)
MIAU: War of Hearts (2014)
Color Dolor: Last Night (Radio edit) (2014)
Color Dolor: Owl & Rat (2015)
Color Dolor: Wonderchild (Radio Edit) (2015)
Johannes Raitjoki: Musta sade (2015)
Johannes Raitjoki: Tiet paratiisiin (2016)
Konkurssi Recordsin julkaisut > EP:t

Kaarina Salonen Band: Aika lähteä – Lauluja Kaarina Saloselta (2011)
MIAU: Miau (2012)
Johannes Raitjoki: Oleva, tuleva, mennyt (2016)
Konkurssi Recordsin julkaisut > Albumit

The Irrationals: Hold Your Horses (2011)
Rinaldi Luhtala Jazz Project: Terranova (2012)
Color Dolor: Cuckoo in a Clock (2013)
MIAU: Trinity (2014)
Color Dolor: Wonderchild (2015)
Konkurssi Recordsin julkaisut > Digitaaliset albumit

Color Dolor: Cuckoo in a Clock (Instrumental) (2014)
MIAU: Trinity (Instrumental) (2014)
Color Dolor: Wonderchild (Instrumental) (2015)
Johannes Raitjoki: Oleva, tuleva, mennyt Instrumental (2016)
Aiheesta muualla

Konkurssi Recordsin verkkosivut
Kulmajuovamonninen

| Kulmajuovamonninen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichtyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Panssarimonnit Callichthyidae
Alaheimo::  Monniset Corydoradinae
Suku::  Monniset Corydoras
Laji::  melini
Kaksiosainen nimi
 Corydoras melini  Lönnberg & Renndahl, 1930 
Katso myös
   Kulmajuovamonninen Wikispeciesissä   Kulmajuovamonninen Commonsissa 
Infobox OKNimi-testi OKIUCN-testi OK: 
Kulmajuovamonninen (Corydoras melini) on monnisiin kuuluva kala, jota pidetään akvaarioissa pohjakalana.
Koko ja ulkonäkö

Kulmajuovamonninen kasvaa noin 5 cm pitkäksi. Sen pää on musta ja pyrstöstä lähtee musta viiva selkäevään.  Kala on muuten ruskea.
Alkuperä

Kulmajuovamonninen on kotoisin Brasiliasta ja Kolumbiasta.
Käyttäytyminen ja lisääntyminen

Kulmajuovamonninen on aika rauhallinen parvikala, joka viihtyy akvaarion pohjalla. Lisääntyminen on hieman ongelmallista, koska kalat syövät helposti omaa mätiään.
Vesiolot ja ravinto

Kulmajuovamonniselle akvaarion minimikoko on noin 100 litraa. Sopiva pH on 6-7, veden kovuus alle 10 ja lämpötila 22-27. Kala on kaikkiruokainen.
Laura Eklund Nhaga

Laura Eklund Nhaga (s. 1996 tai 1997) on suomalainen runoilija, näyttelijä, aktivisti ja spoken word -taiteilija, jonka teokset käsittelevät yhteiskunnallisia asioita. Eklund Nhaga opiskelee Warwickin yliopistossa sosiologiaa ja on kiinnostunut etenkin rasismin ja sorron syntymekanismeista.
Vuonna 2022 julkaistiin kolme vuotta kuvattu, Mervi Enqvistin ohjaama Kansanvalta-dokumenttielokuva, jonka päähenkilö Eklund Nhaga on. Lisäksi hän on esiintynyt draamasarjoissa Hotel Swan Helsinki ja Kaverikirja.
Laura Deloose

Laura Deloose vuonna 2018.
Laura Deloose (s. 18. kesäkuuta 1993) on belgialainen jalkapalloilija, pelipaikaltaan puolustaja. Hän on pelannut Belgian naisten maajoukkueessa 21. heinäkuuta 2022 mennessä 70 maaottelua ja tehnyt niissä neljä maalia.
Deloose pelasi Belgian naisten maajoukkueessa ensimmäisen kerran toukokuussa 2015 Norjaa vastaan. Hän on tehnyt maalin syyskuussa 2016 Serbiaa, lokakuussa 2016 Venäjää, syyskuussa 2017 Moldovaa ja syyskuussa 2019 Kroatiaa vastaan. EM-kilpailuissa 2017 hän pelasi täydet minuutit kahdessa Belgian kolmesta alkulohko-ottelusta, vastustajina Norja ja Alankomaat.
Deloose edustaa kotimaassaan RSC Anderlechtia.
Laajasalon kanava

Kanava ja sen ylittävä silta
Näkymä Tiiliruukinlahdelle kanavan länsiosassa
Laajasalon kanava (käytetään myös nimiä Degerön kanava ja Klubbnäsin kanava) sijaitsee Helsingissä Laajasalon ja Tammisalon välissä ja johtaa Tiiliruukinlahdelta Reposalmelle. Laajasalon erotti aikoinaan mantereesta Klubbnäsin salmi, joka täytettiin 1700-luvun lopulla. Myöhemmin vuosina 1872–1874 Puotilan alueen maanomistajat rakensivat täytettyyn salmeen valtion avustuksella 120 metriä pitkän kanavan lyhentääkseen venematkaa Helsinkiin. Kanava uudistettiin vuonna 1885, ja se ruopattiin kymmenen vuotta myöhemmin 1895.
Tätä nykyä Laajasalon kanava on veneliikenteen käytössä ja sen syväys on 0,9 metriä. Kanavan veneliikennettä ohjaamassa on automaattinen liikennevalojärjestelmä.
Aiheesta muualla

Kuvia tai muita tiedostoja aiheesta Laajasalon kanava Wikimedia Commonsissa
Laajasalon ja Tammisalon kanavien historia
Laura Fagerlund

Laura Fagerlund on suomenruotsalainen poliitikko ja kansainvälisen kattojärjestön varapuheenjohtaja. Fagerlund johtaa RKP-nuorten kansainvälisten asioiden valiokuntaa sitten vuoden 2018 ja toimii Kansainvälinen liberaalinuorten liiton (IFLRY) varapuheenjohtajana.
Fagerlund opiskelee valtiotiedettä Åbo Akademissa.
Kurtuusikalat

| Kurtuusikalat |
| --- | --- |
 Intiankurtuusi (Kurtus indicus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Kurtuusikalat Kurtiformes  Günther, 1861
Katso myös
   Kurtuusikalat Wikispeciesissä   Kurtuusikalat Commonsissa 
Infobox OKNimi-testi OK: 
Kurtuusikalat (Kurtiformes) on viuhkaeväisten (Actinopterygii) kalojen lahko. Siihen kuuluvat seuraavat kaksi heimoa:
Kurtidae – kurtuusit
Apogonidae – kardinaaliahvenet
Laredo (Espanja)

| Laredo |
| --- | --- |

 lippu:  vaakuna
 Laredo
 Koordinaatit: 43°24′52″N, 3°24′36″W 
Valtio:  Espanja
Itsehallintoalue:  Cantabria
Maakunta:  Cantabria
Pinta-ala:  
 – Kokonaispinta-ala:  15,71 km²
Väkiluku (1.1.2016):  11 446
Infobox OKVirheellinen NIMI-arvo: 
Laredo on kaupunki Cantabriassa Pohjois-Espanjassa. Kaupunki sijaitsee Treto-joen ja Santoñanlahden (Bahía de Santoña) välissä Atlantin valtameren rannalla. Laredon asukasluku on noin 11 500 (2016).
Laredo jakaantuu kolmeen erilaiseen alueeseen: vanhaankaupunkiin (Puebla Vieja) ja sen ympäristöön, uudempiin lähiöihin ja niiden laajentuma-alueisiin. Suuret herraskartanot 1500–1700-luvulta sijaitsevat keskiaikaisen keskustan kapeiden katujen varsilla. Alueen keskellä sijaitsee goottilainen kirkko Santa María de la Asunción. Uudempi alue on kaupungin liike-elämän, kaupan ja hallinnon keskus.
Kaupungin edustalla sijaitseva lähes 4,5 kilometrin pituinen La Salvé on alueen suurimpia ja kauneimpia ranta-alueita.
Kuvia

Kaupungintalo
Plaza de La Constitución
Iglesia de Santa María de la Asunción
Kehämuuri
Playa de La Salvé
Stadion
Aiheesta muualla

Kuvia tai muita tiedostoja aiheesta Laredo (Espanja) Wikimedia Commonsissa
Kuvernööri (The Walking Dead)

| Kuvernööri |
| --- | --- |
Luoja(t):  Robert Kirkman Tony Moore Charlie Adlard
Näyttelijä(t):  David Morrissey
Ensi- esiintyminen:  numero 27 (sarjakuva) jakso Kulje kanssani (televisiosarja)
Viimeinen esiintyminen:  numero 48 (sarjakuva) numero 72 (takauma) jakso Liian pitkällä (televisiosarja) jakso Tuhon jälkeen (ruumis)
Kustantaja:  Image Comics
Henkilötiedot
Koko nimi:  Brian Blake (sarjakuvassa) Philip Blake (televisiosarjassa)
Status:  kuollut
Ammatti:  Musiikkikaupan omistaja
Sukupuoli:  mies
Ikä:  35 (sarjakuva)
Kotipaikka:  Waynesboro, Georgia (sarjakuva)
Asuinpaikka:  Woodbury, Georgia
Suhteet
Vanhemmat:  Ed Blake (isä) Rose Blake (äiti)
Sisarukset:  Philip Blake (veli) Nina Blake (sisko)
Puoliso(t):  Jocelyn (novelleissa) Andrea (televisiosarjassa) Lilly Chambler (televisiosarjassa)
Lapset:  Penny Blake
Isovanhemmat:  Bud Blake (novelleissa)
Tutut:  Nick Parsons (novelleissa) Rick Grimes Michonne Glenn Rhee Caesar Martinez Bruce Cooper (sarjakuvassa) Bob Stookey (sarjakuvassa) Alice Warren (sarjakuvassa) Merle Dixon (televisiosarjassa) Milton Mamet (televisiosarjassa) Shumpert (televisiosarjassa) Tara Chambler (televisiosarjassa) Meghan Chambler (televisiosarjassa) David Chambler (televisiosarjassa) Mitch Dolgen (televisiosarjassa)
Infobox OKNimi-testi OK: 
Kuvernööri, oikealta nimeltään Brian Blake (sarjakuvissa) ja Philip Blake (televisiosarjassa) on kuvitteellinen hahmo yhdysvaltalaisessa sarjakuvassa The Walking Dead sekä samannimisessä televisiosarjassa. Hahmoa näyttelee televisiosarjassa David Morrissey. Kuvernööri on molemmissa sarjoissa esiintyvä antagonisti. Hän on Woodburyn kaupungin mielipuolinen johtaja, joka ajautuu konfliktiin Rickin kanssa ja haluaa tämän ryhmän asuttaman vankilan itselleen.
Kuvernööri listattiin sijalle 86 IGN:n sata parasta sarjakuvavihollista -listaan.
Sarjakuvassa

Itse sarjakuvassa Brian, paremmin tunnettu Kuvernöörinä tai Philipinä, nähtiin ensi kerran numerossa 27. Hän vastaanottaa Rickin, Glennin ja Michonnen Woodburyyn. Pian kuitenkin selviää, että Kuvernööri haluaa kolmikon asuinpaikat, vankilan, omakseen ja ajaa sen asukit pois. Kuvernööri pahoinpitelee kolmikon ja ottaa heidät vangeiksi. Myöhemmin Rick, Glenn ja Michonne muutaman muun Woodburylaisen kanssa pääsevät pakenemaan Woodburystä. Numerossa 42 Kuvernööri hyökkää vankilaan ja vaatii siellä olevia luovuttamaan tarvikkeensa. Kuvernööri kuitenkin epäonnistuu hyökkäyksessä. Hyökkäyksen jälkeen hän tulee uudelleen vankilalle mukanaan kaappaamansa Tyreese, jonka hän uhkaa tappaa, ellei vankilaa luovuteta hänelle. Lopulta hän tappaa Tyreesen ja hakee joukkonsa ja hyökkää uudelleen vankilaan numerossa 47, tappaen suurimman osan vankilalaisista. Hän kuolee numerossa 48 oman sotilaansa Lillyn ampuessa häntä päähän, kun tämä tajusi tappaneensa Judithin.
Televisiosarjassa

Televisiosarjassa Kuvernööri nähtiin ensi kerran kolmannen tuotantokauden jaksossa Kulje kanssani. Siinä Andrea ja Michonne menevät tutkimaan pudonnutta helikopteria, kunnes Kuvernööri miehineen saapuu paikalle. He huomaavat Andrean ja Michonnen ja heidät viedään Woodburyyn. Kuvernööri esittäytyy heille. Andrea luottaa häneen, mutta Michonne ei. Jaksossa Kärsimysten tie Rick, Daryl, Michonne ja Oscar saapuvat Woodburyyn pelastamaan Glenniä ja Maggietä. Heidän lähtiessään Kuvernööri vannoo heille kostoa. Hän hyökkää vankilaan jaksossa Koti, tappaen Axelin. Tapahtuman jälkeen Rick ja muut alkavat valmistautua uuteen hyökkäykseen. Kuvernööri hyökkää uudelleen vankilaan jaksossa Tuhoon tuomitut, mutta epäonnistuu hyökkäyksessä. Myöhemmin hän raivostuu ja ampuu lähes kaikki sotilaansa ja ajaa pois kahden jäljellä olevan kätyrinsä, Caesar Martinezin ja Shumpertin kanssa.
Kuvernööri nähdään uudelleen neljännellä tuotantokaudella jaksossa Erossa, jossa hän katselee vankilaa kauempaa. Kahdessa seuraavassa jaksossa näytetään takaumassa, kuinka Kuvernöörin kätyrit hylkäävät hänet ja hän joutuu vaeltamaan yksin kuukausien ajan, kunnes kohtaa Chamblersien perheen. Kuvernööri ystävystyy heidän kanssaan ja pian hänelle syntyy suhde perheeseen kuuluvan Lilly Chamblersin kanssa. Kuvernööri lähtee uuden perheensä kanssa ja päätyy lopulta leiriin, jonka johtajana toimii hänen vanha apurinsa Caesar Martinez. Myöhemmin Kuvernööri tappaa Martinezin ja Peten, jotta hän nousisi leirin johtajaksi. Jaksossa Liian pitkällä Kuvernööri kokoaa armeijan leirinsä asukkaista, ja he lähtevät vankilalle ja yrittävät pakottaa Rickin luovuttamaan sen heille. Rick ja muut eivät suostu lähtemään, jolloin Kuvernööri hyökkää vankilaan. Hyökkäyksen aikana Kuvernööri ja Rick ajautuvat tappeluun. Kun Kuvernööri on kuristamassa Rickiä hengiltä, Michonne lävistää miekallaan Kuvernöörin rintakehän ja hän loukkaantuu vakavasti. Myöhemmin Kuvernööri kuolee Lillyn ampuessa häntä päähän. Kuvernööri nähdään vielä The Walking Dead (4. tuotantokausi)  jaksossa Tuhon jälkeen ammuttuna päähän kuolleena maassa. Kuvernööri nähdään viimeisen kerran The Walking Dead (5. tuotantokausi)  jaksossa  Menneisyyden ote Tyreesen hallusinaatiossa.
Aiheesta muualla

Kuvernööri Internet Movie Databasessa (englanniksi)
Sarjakuvan Kuvernööri The Walking Dead Wikissä (englanniksi)
Televisiosarjan Kuvernööri The Walking Dead Wikissä (englanniksi)
Kuitulevy

Kuitulevy (myös puukuitulevy) on rakentamisessa ja kalusteteollisuudessa käytetty materiaali, jonka raaka-aineena käytetään puutuoteteollisuuden jätepuuta ja koivukuitua. Levyjä valmistetaan lämmön ja paineen avulla toisiinsa liitetyistä puukuiduista. Puukuitulevyjä ovat esimerkiksi lastulevyt ja tuulensuojalevyt.
Kuitulevyt jaotellaan kolmeen eri tyyppiin:
Kova kuitulevy (K) eli kovalevy,  tiheys yli 800 kg/m³
Puolikova kuitulevy (P) eli rakennekuitulevy, tiheys 300–800 kg/m³
Huokoinen kuitulevy (H), tiheys alle 300 kg/m³
Valmistuksessa puuhake kuidutetaan ja jauhetaan, jolloin kuidut huopaantuvat. Suomessa käytössä olevassa märkämenetelmässä massaan lisätään vettä ja usein myös lisäaineita kuten liimaa. Massa ohjataan viiralle, jossa vettä puristetaan pois. Massa jaetaan arkeiksi, jotka kuivataan tai puristetaan. Arkit voidaan myös lämpökäsitellä lujuuden lisäämiseksi. Lisäaineina käytetään liimaa ja muita lisäaineita, joita tarvitaan yleensä alle 1 prosenttia. Lujuuden lisäämisen käytetään tärkkelystä, keinohartseja ja kuivuvia öljyjä. Parafiini parantaa vedenkestävyyttä. Palonkestävyyden edistämiseen sopivat alumiinihydroksidia ja fosforiyhdisteet.
Kuitulevyjä käytetään sisäpuoliseen verhoukseen, sekä lämmön-, tuulen- ja ääneneristeenä. Kuitulevyn etuja ovat tasa-aineisuus ja syynsuunnan puuttuminen, tiiviys, helppo työstettävyys ja asennettavuus sekä huokea hinta. Rakentamisen ohella puukuitulevyjä käytetään kalusteteollisuudessa ja huokoista puukuitulevyä eristämiseen. Puukuitulevyn standardikoko on 1220 × 2745.
Puukuitulevyjä voidaan pinnoittaa puuviilulla, paperilla, kankaalla, muovilla, lasikuitukankaalla, metallilla tai korkilla.
Aiheesta muualla

Metsäteollisuus ry
Levyteollisuus tilastoina Metsäteollisuuden tilastopalvelu Tilda[vanhentunut linkki]
Kuvaussihteeri

Toisen maailmansodan aikana otettu kuva elokuvan tekemisestä; ohjaaja kapteeni Alex Bryce ja taaempana kuvaussihteeri elokuvan The People's Army kuvauksissa.
Kuvaussihteeri on elokuvauksessa, television ohjelmatyössä ja muissa videotuotannoissa toimiva henkilö. Häntä nimitetään usein ohjaajan ”oikeaksi kädeksi”.[lähde? ]
Kuvaussihteeri elokuvatuotannossa

Kuvaussihteeri huolehtii elokuvan tuotannossa kuvauksien aikana tehtävistä kirjallisista merkinnöistä. Hän muun muassa pitää kirjaa jokaisesta kuvatusta otosta, ja tarkkailee elokuvan jatkuvuutta eli varmistaa, ettei elokuvan tapahtumissa, lavastuksessa tai puvustuksessa ole ristiriitaisuuksia.
Tästä johtui varhemmin amerikkalaisissa elokuvissa käytetty ammattinimike ”continuity girl”, jota nykyisin pidetään epäkorrektina. Nykyinen englanninkielinen nimitys on ”script supervisor”.
Kuvaussihteeri televisiotuotannossa

Televisiossa kuvaussihteerin tehtävät ovat perinteisesti laajempia kuin elokuvassa. Televisiossa toimenkuvat eroavat jonkin verran riippuen tuotantoyhtiöstä, tuotantotavasta ja ohjelmatyypistä. Yleensä kuvaussihteeri toimii yhdyssiteenä ohjaajan, esiintyjien ja tuotantoon varatun teknisen ja tuotannollisen henkilökunnan välillä. Hän järjestää suunnittelupalaverit ja ennakkotutkimukset, tekee teknisen henkilökunnan ja kaluston työtilaukset, tekee aikataulut, hankkii kuvauslupia ja niin edelleen. Tosin 2000-luvun taitteesta alkaen tuotantopäälliköille on mittavimmissa ohjelmatuotannoissa sälytetty suuri osa kuvaussihteerin laajasta työtaakasta.
Kuvaussihteeri televisiotuotannossa > Kuvaussihteeri television monikameratuotannossa

Kuvaustilanteissa television monikameratuotannossa kuvaussihteeri toimii muista tuotantotavoista (yksikamerakuvauksesta) poiketen. Kuvausta varten kuvaussihteeri kirjoittaa käsikirjoitukset kaksipalstaisen monikamerakäsikirjoituksen muotoon. Kuvakäsikirjoituksesta hän purkaa kuvat kameralistoiksi kullekin kameramiehelle. Kameraharjoituksissa ja nauhoituksissa tai suorissa lähetyksissä kuvaussihteeri työskentelee tv-studion tai ulkotuotantoauton ohjaamossa ohjaajan ja videomikserin vieressä. Kuvaussihteeri lukee käsikirjoitusta tai ajolistaa ja varoittaa niitten perusteella ohjelman tulevia tapahtumia tai henkilöitä. Tähän kuvaussihteeri käyttää television komentokieltä. Hän varoittaa ohjaajaa, kameramiehiä ja mikseriä tulevista kuvista, studio-ohjaajia esiintyjille annettavista merkeistä sekä äänitarkkailijoita ohjelmaan tulevista musiikeista ja tehosteista jne. Kuvaussihteeri tekee nauhoitusten aikana myös kuvausraportin ohjelman editointia ja jälkikäsittelyä varten.
2000-luvulla kuvaussihteeriä alettiin yleisesti kutsua tuotantokoordinaattoriksi.
Kuvaussihteeri televisiotuotannossa > Ohjelman jälkityöt

Nauhoitusten jälkeen kuvaussihteeri tekee muun muassa teostoilmoitukset ohjelmassa käytetystä musiikista sekä sisältöilmoitukset ohjelman arkistointia varten. Lisäksi hän tekee palkkiomääräykset esiintyjille ja tuotantoyhtiön ulkopuoliselle ohjelmahenkilöstölle.
Kymin kirkko

| Kymin kirkko |
| --- | --- |

Sijainti:  Kotka
Koordinaatit:  60°31′20.9″N, 026°55′38.2″E
Seurakunta:  Kotka–Kymin seurakunta
Rakentamisvuosi:  1850
Materiaali:  kivi
Istumapaikkoja:  n. 800
Tyylisuunta:  Uusklassismi
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kymin kirkko on Kotkan Helilän kaupunginosassa sijaitseva kirkko, joka valmistui vuonna 1850. Se on vihitty Pyhän Johanneksen kirkoksi vuonna 1851. Kirkko kuuluu Kotka–Kymin seurakunnan  tiloihin.